
ZAKON O VINU
(Zvin)



A. UVODNA POJASNILA
Novi zakon o vinu je nujen za celovito in sistematično ureditev področja vinogradništva in vinarstva, saj obstoječa zakonodaja, sprejeta leta 2006, zaradi zastarelosti ne omogoča učinkovite implementacije evropske zakonodaje. Čeprav je bil zakon v letih 2011, 2012 in 2013 dopolnjen, so se od tedaj pravila na evropski ravni bistveno spremenila. Zaradi teh sprememb priprava novega zakona ni zgolj priporočljiva, ampak nujna za ustrezno prilagoditev nacionalne zakonodaje evropskim zahtevam.
Predlog zakona zajema vse ključne vidike pridelave grozdja, vina in drugih proizvodov vinske trte, ureja register pridelovalcev grozdja in vina, register o prejemu in izdaji, ureja tradicionalne izraze, aromatizirane vinske proizvode, postopek ocenjevanja vina, imenovanje nacionalnih organov za vinski sektor, organoleptično ocenjevanje vina, označevanje, izotopske analize, promet z vinom, nepoštene poslovne prakse ter nadzor in kazenske določbe. 
Vinski kis bo urejen v zakonu o varni hrani.
Vsebina, ki bo vključena v zakon
Nov zakon bo vključeval sledeča vsebinska področja:
· Kategorije vinskih proizvodov
· Pridelava grozdja
· Sistem dovoljenj za zasaditev vinske trte
· Trsni izbor
· Pridelava vina in drugih proizvodov vinske trte
· Register pridelovalcev grozdja in vina
· Register o prejemu in izdaji
· Tradicionalni izrazi
· Aromatizirani vinski proizvodi
· Ocenjevanje vina in drugih proizvodov vinske trte ter aromatiziranih vinskih proizvodov
· Označevanje vina in drugih proizvodov vinske trte ter aromatiziranih vinskih proizvodov
· Banka podatkov izotopskih analiz
· Promet z vinom in drugimi proizvodi vinske trte ter aromatiziranih vinskih proizvodov
· Prepoved zavajanja potrošnikov
· Nadzor nad izvajanjem določb tega zakona
· Kazenske določbe

Cilji novega Zakona o vinu
S pripravo novega zakona o vinu bo Slovenija zagotovila učinkovit in sodoben sistemski pristop k urejanju vinogradništva in vinarstva, s čimer bo olajšana implementacija evropskih predpisov, zaščiteni bodo interesi proizvajalcev in potrošnikov, ter izboljšana konkurenčnost slovenskega vinskega sektorja na mednarodnem trgu.
Področje sedaj ureja zakon skupaj s sedemnajstimi podzakonskimi akti. Predlog novega zakona predvideva pripravo zgolj dveh pravilnikov, kar bo uporabnikom poenostavilo iskanje veljavnih predpisov






B. BESEDILO ČLENOV


I. POGLAVJE
TEMELJNE DOLOČBE

1. člen
(vsebina zakona)

(1) Ta zakon ureja kategorije proizvodov vinske trte, pridelavo grozdja, pridelavo vina in drugih proizvodov vinske trte, register pridelovalcev grozdja in vina, register o prejemu in izdaji, tradicionalna imena vezana na geografske označbe, aromatizirane vinske proizvode, ocenjevanje vina in drugih proizvodov vinske trte ter aromatiziranih vinskih proizvodov, označevanje vina in drugih proizvodov vinske trte ter aromatiziranih vinskih proizvodov, banko podatkov za izotopske analize, promet z vinom in drugimi proizvodi vinske trte ter aromatiziranimi vinskimi proizvodi, organe za izvedbo tega zakona ter inšpekcijski nadzor.  

(2) S tem zakonom se izvajajo naslednje uredbe:
1. Uredba (EU) št. 1169/2011 Evropskega parlamenta in Sveta z dne 25. oktobra 2011 o zagotavljanju informacij o živilih potrošnikom, spremembah uredb (ES) št. 1924/2006 in (ES) št. 1925/2006 Evropskega parlamenta in Sveta ter razveljavitvi Direktive Komisije 87/250/EGS, Direktive Sveta 90/496/EGS, Direktive Komisije 1999/10/ES, Direktive 2000/13/ES Evropskega parlamenta in Sveta, direktiv Komisije 2002/67/ES in 2008/5/ES in Uredbe Komisije (ES) št. 608/2004 (UL L št. 304 z dne 22. 11. 2011, str. 18), zadnjič spremenjene z Delegirano uredbo Komisije (EU) 2024/2512 z dne 17. aprila 2024 o spremembi Priloge II k Uredbi (EU) št. 1169/2011 Evropskega parlamenta in Sveta o zagotavljanju informacij o živilih potrošnikom v zvezi z behensko kislino iz gorčičnih semen za uporabo pri proizvodnji nekaterih emulgatorjev (UL L št. 2024/2512 z dne 25. 9. 2024), (v nadaljnjem besedilu: Uredba 1169/2011/EU);
2. [bookmark: _Hlk141257785]Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L št. 347 z dne 20. 12. 2013, str. 671), zadnjič spremenjene z Delegirano uredbo Komisije (EU) 2024/2159 z dne 12. avgusta 2024 o začasnih izrednih ukrepih, ki odstopajo od nekaterih določb Uredbe (EU) št. 1308/2013 Evropskega parlamenta in Sveta o sistemu dovoljenj za zasaditev vinske trte za odpravo motenj na trgu vina Unije (UL L št. 2024/2159 z dne 13.8.2024) (v nadaljnjem besedilu: Uredba 1308/2013/EU);
3. Uredba (EU) št. 251/2014 Evropskega parlamenta in Sveta z dne 26. februarja 2014 o opredelitvi, opisu, predstavitvi, označevanju in zaščiti geografskih označb aromatiziranih vinskih proizvodov in o razveljavitvi Uredbe Sveta (EGS) št. 1601/91 (UL L št. 84 z dne 20. 3. 2014, str. 14), zadnjič spremenjena z Delegirana uredba Komisije (EU) 2024/585 z dne 8. decembra 2023 o dopolnitvi Uredbe (EU) št. 251/2014 Evropskega parlamenta in Sveta glede posebnih pravil za navedbo in poimenovanje sestavin pri aromatiziranih vinskih proizvodih (UL L št. 2024/585 z dne 15.2.2024), (v nadaljnjem besedilu: Uredba 251/2014/EU);
4. Uredba (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (UL L št. 95 z dne 7.4.2017), zadnjič spremenjena z Uredbo (EU) 2024/3115 Evropskega parlamenta in Sveta z dne 27. novembra 2024 o spremembi Uredbe (EU) 2016/2031 v zvezi z večletnimi programi preiskav, uradnimi obvestili o navzočnosti nadzorovanih nekarantenskih škodljivih organizmov, začasnimi odstopanji od prepovedi uvoza in posebnih uvoznih zahtev ter določitvijo postopkov za njihovo odobritev, začasnimi uvoznimi zahtevami za zelo tvegane rastline, rastlinske proizvode in druge predmete, določitvijo postopkov za uvrščanje zelo tveganih rastlin na seznam, vsebino fitosanitarnih spričeval in uporabo rastlinskih potnih listov ter v zvezi z nekaterimi zahtevami glede poročanja za razmejena območja in preiskave v zvezi s škodljivimi organizmi ter o spremembi Uredbe (EU) 2017/625 v zvezi z nekaterimi uradnimi obvestili o neskladnosti (UL L št. 2024/3115 z dne 16.12.2014), (v nadaljnjem besedilu: Uredba 2017/625/EU);
5. Uredba (EU) 2021/2116 Evropskega parlamenta in Sveta z dne 2. decembra 2021 o financiranju, upravljanju in spremljanju skupne kmetijske politike ter razveljavitvi Uredbe (EU) št. 1306/2013 (UL L št. 435 z dne 6.12.2021), zadnjič spremenjene z Izvedbeno uredbo Komisije (EU) 2024/2434 z dne 11. septembra 2024 o odstopanju za leto 2024 od člena 44(2), drugi pododstavek, Uredbe (EU) 2021/2116 Evropskega parlamenta in Sveta v zvezi s stopnjo predplačil za intervencije v obliki neposrednih plačil ter intervencije za razvoj podeželja na osnovi površin in živali (UL L št 2024/2434 z dne 12.9.2024) ), (v nadaljnjem besedilu: Uredba 2021/2116/EU);
6. Uredba (EU) 2024/1143 Evropskega parlamenta in Sveta z dne 11. aprila 2024 o geografskih označbah za vino, žgane pijače in kmetijske proizvode ter zajamčenih tradicionalnih posebnostih in neobveznih navedbah kakovosti za kmetijske proizvode, spremembi uredb (EU) št. 1308/2013, (EU) 2019/787 in (EU) 2019/1753 ter razveljavitvi Uredbe (EU) št. 1151/2012 (UL L št. 2024/1143 z dne 23. 4. 2024), zadnjič spremenjene z Uredbo (EU) 2019/1753 Evropskega parlamenta in Sveta z dne 23. oktobra 2019 o ukrepih Unije po njenem pristopu k Ženevskemu aktu Lizbonskega sporazuma o označbah porekla in geografskih označbah (UL L št. 271 z dne 24. 10. 2019, str. 1), (v nadaljnjem besedilu: Uredba 2024/1143/EU);
7. Delegirana uredba Komisije (EU) 2018/273 z dne 11. decembra 2017 o dopolnitvi Uredbe (EU) št. 1308/2013 Evropskega parlamenta in Sveta glede sistema dovoljenj za zasaditev vinske trte, registra vinogradov, spremnih dokumentov in certificiranja, registra o prejemu in izdaji, obveznega prijavljanja, uradnega obveščanja in objavljanja sporočenih informacij ter o dopolnitvi Uredbe (EU) št. 1306/2013 Evropskega parlamenta in Sveta glede ustreznih preverjanj in kazni, spremembi uredb Komisije (ES) št. 555/2008, (ES) št. 606/2009 in (ES) št. 607/2009 ter razveljavitvi Uredbe Komisije (ES) št. 436/2009 in Delegirane uredbe Komisije (EU) 2015/560 (UL L št. 58 z dne 28. 2. 2018, str. 1), zadnjič spremenjene z Delegirano uredbo Komisije (EU) 2025/382 z dne 18. septembra 2024 o spremembi Delegirane uredbe (EU) 2018/273 glede certificiranja uvoženih vinskih proizvodov in uvoza vina s poreklom z Nove Zelandije (UL L št. 2025/382 z dne 21. 2. 2025), (v nadaljnjem besedilu: Delegirana uredba Komisije 2018/273/EU);
8. Delegirana uredba Komisije (EU) 2019/33 z dne 17. oktobra 2018 o dopolnitvi Uredbe (EU) št. 1308/2013 Evropskega parlamenta in Sveta v zvezi z vlogami za zaščito označb porekla, geografskih označb in tradicionalnih izrazov v vinskem sektorju, postopkom ugovora, omejitvami uporabe, spremembami specifikacij proizvoda, preklicem zaščite ter označevanjem in predstavitvijo (UL L št. 9 z dne 11. 1. 2019, str. 2), zadnjič spremenjene z Delegirano uredbo Komisije (EU) 2025/28 z dne 30. oktobra 2024 o spremembi Delegirane uredbe Komisije (EU) 2019/33 o dopolnitvi Uredbe (EU) št. 1308/2013 Evropskega parlamenta in Sveta v zvezi z vlogami za zaščito označb porekla, geografskih označb in tradicionalnih izrazov v vinskem sektorju, postopkom ugovora, omejitvami uporabe, spremembami specifikacij proizvoda, preklicem zaščite ter označevanjem in predstavitvijo (UL L št. 2025/28 z dne 15. 1 2025), (v nadaljnjem besedilu: Delegirana uredba Komisije 2019/33/EU);
9. Delegirana uredba Komisije (EU) 2019/934 z dne 12. marca 2019 o dopolnitvi Uredbe (EU) št. 1308/2013 Evropskega parlamenta in Sveta glede vinorodnih območij, na katerih je mogoče delež alkohola povečati, dovoljenih enoloških postopkov in omejitev, povezanih s pridelavo in konzerviranjem proizvodov vinske trte, najmanjšega odstotnega deleža alkohola za stranske proizvode in njihovega odstranjevanja ter objave spisov OIV (UL L št. 149 z dne 7. 6. 2019, str. 1), zadnjič spremenjena z Delegirano uredbo Komisije (EU) 2024/3085 z dne 30. septembra 2024 o spremembi Delegirane uredbe Komisije (EU) 2019/934 o dopolnitvi Uredbe (EU) št. 1308/2013 Evropskega parlamenta in Sveta glede dovoljenih enoloških postopkov (UL L št. 2024/3085 z dne 9. 12. 2024), (v nadaljnjem besedilu: Delegirana uredba Komisije 2019/934/EU);
10. Izvedbena uredba Komisije (EU) 2018/274 z dne 11. decembra 2017 o določitvi pravil za uporabo Uredbe (EU) št. 1308/2013 Evropskega parlamenta in Sveta glede sistema dovoljenj za zasaditev vinske trte, certificiranja, registra o prejemu in izdaji, obveznega prijavljanja in uradnega obveščanja ter Uredbe (EU) št. 1306/2013 Evropskega parlamenta in Sveta glede ustreznih preverjanj ter razveljavitvi Izvedbene uredbe Komisije (EU) 2015/561 (UL L št. 58 z dne 28. 2. 2018, str. 60), zadnjič spremenjene z Izvedbeno uredbo Komisije (EU) 2025/340 z dne 19. februarja 2025 o spremembi Izvedbene uredbe (EU) 2018/274 glede postopka za izdajo dovoljenj za ponovne zasaditve vinogradov (UL L št. 2025/340 z dne 20. 2. 2025), (v nadaljnjem besedilu: Izvedbena uredba Komisije 2018/274/EU);
11. Izvedbena uredba Komisije (EU) 2019/34 z dne 17. oktobra 2018 o določitvi pravil za uporabo Uredbe (EU) št. 1308/2013 Evropskega parlamenta in Sveta v zvezi z vlogami za zaščito označb porekla, geografskih označb in tradicionalnih izrazov v vinskem sektorju, postopkom ugovora, spremembami specifikacij proizvoda, registrom zaščitenih imen, preklicem zaščite in uporabo simbolov ter Uredbe (EU) št. 1306/2013 Evropskega parlamenta in Sveta v zvezi z ustreznim sistemom pregledov (UL L št. 9 z dne 11. 1. 2019, str. 46), zadnjič spremenjene z Izvedbeno uredbo Komisije (EU) 2025/26 z dne 30. oktobra 2024 o pravilih za uporabo Uredbe (EU) 2024/1143 Evropskega parlamenta in Sveta glede registracij, sprememb, preklicev, izvrševanja zaščite, označevanja in sporočanja pri geografskih označbah in zajamčenih tradicionalnih posebnostih, o spremembi Izvedbene uredbe (EU) 2019/34 glede geografskih označb v vinskem sektorju ter razveljavitvi izvedbenih uredb (EU) št. 668/2014 in (EU) 2021/1236 (UL L št. 2025/26 z dne 15. 1. 2025) (v nadaljnjem besedilu: Izvedbena uredba Komisije 2019/34/EU);
12. Izvedbena uredba Komisije (EU) 2019/935 z dne 16. aprila 2019 o določitvi pravil za uporabo Uredbe (EU) št. 1308/2013 Evropskega parlamenta in Sveta glede analiznih metod za določanje fizikalnih, kemičnih in organoleptičnih lastnosti proizvodov vinske trte in uradnih obvestil držav članic o odločitvah glede odobritve povečanja naravnega deleža alkohola (UL L št. 149 z dne 7. 6. 2019, str. 53), (v nadaljnjem besedilu: Izvedbena uredba Komisije 2019/935/EU).



2. člen
(uporabljeni izrazi)

[bookmark: _Hlk165984234]
Izrazi, uporabljeni v tem zakonu, pomenijo:


1. GERK je strnjena površina kmetijskega zemljišča z enako vrsto rabe GERK znotraj posameznega bloka v skladu z zakonom, ki ureja kmetijstvo;

2. grozdje je proizvod, kot je opredeljen v četrtem odstavku Dela IV Priloga II Uredbe 1308/2013/EU;

3. lastna pridelava vina in drugih proizvodov vinske trte pomeni pridelavo iz lastne predelave grozdja slovenskega porekla; 

4. manjši pridelovalec vina in drugih proizvodov vinske trte je tisti, ki obdeluje od 10 a do 1 ha vinograda ali pridela največ 10.000 kg grozdja ali največ 8.000 litrov vina ali drugih proizvodov vinske trte;

5. najmanjši pridelovalec vina in drugih proizvodov vinske trte je tisti, ki obdeluje do vključno 10 a ali pridela največ 600 litrov ali 800 kg grozdja;

6. opuščena vinogradniška površina je površina, zasajena z vinsko trto, ki se že več kot pet vinskih let ne obdeluje za pridobivanje tržnih proizvodov, z njeno izkrčitvijo pa pridelovalec ni več upravičen do dodelitve dovoljenja za ponovno zasaditev na tej površini v skladu s 66. členom Uredbe 1308/2013/EU;

7. originalno polnjenje je polnjenje vina kot končnega proizvoda za komercialne namene v posode s prostornino, do vključno 60 litrov;

8. polnilec vina in drugih proizvodov vinske trte pomeni fizično ali pravno osebo, ki izvaja dejavnost stekleničenja vina ali v imenu katere se izvaja stekleničenje in je vpisan register pridelovalcev grozdja in vina (v nadaljnjem besedilu: register vina);

9. pridelovalec grozdja je fizična oseba ali pravna oseba, ki prideluje grozdje na pridelovalnih območjih zasajenimi z vinsko trto, za namen prodaje grozdja ali predelave grozdja v vino in druge proizvode vinske trte na kmetijskem gospodarstvu; 

10. pridelovalec vina je fizična oseba ali pravna oseba, ki prideluje ali predeluje vino in druge proizvode vinske trte ter aromatizirane vinske proizvode; 

11. srednje veliki pridelovalec vina in drugih proizvodov vinske trte je tisti, ki obdeluje več kakor 1 ha, vendar največ 20 ha vinogradov ali pridela največ 200.000 kg grozdja ali največ 150.000 litrov vina ali drugih proizvodov vinske trte;

12. veliki pridelovalec vina in drugih proizvodov vinske trte je tisti, ki obdeluje več kakor 20 ha vinogradov ali pridela več kakor 200.000 kg grozdja ali več kakor 150.000 litrov vina ali drugih proizvodov vinske trte, ali pravna oseba ali samostojni podjetnik posameznik, ki ni pridelovalec in izvaja promet z grozdjem, ali vinom in drugimi proizvodi vinske trte ter pooblaščeni laboratorij;

13. vinogradniška parcela je kmetijska parcela, kot je opredeljena v 65. členu Uredbe (EU) št. 2021/2116, zasajena z vinsko trto, ki je namenjena pridelavi vinskih proizvodov za trg ali za lastne potrebe, ali pa za površino veljajo izvzetja za poskuse ali za matične nasade za cepiče iz 3(2) člena Uredbe 2018/273/EU;

14. vinski proizvodi so proizvodi, ki jih zajema sektor vina in so navedeni v delu XII Priloge I k Uredbi 1308/2013/EU, razen vinskega kisa, uvrščenega pod oznaki KN 2209 00 11 in 2209 00 19;

15. vinsko leto je tržno leto za vinski sektor iz člena 6(d) Uredbe št. 1308/2013/EU.
II. POGLAVJE
VINOGRADNIŠTVO IN VINARSTVO

1. ODDELEK
KATEGORIJE PROIZVODOV VINSKE TRTE

3. člen
(vino in drugi proizvodi vinske trte)

Na trgu so naslednje kategorije proizvodov vinske trte, razen vinskega kisa (v nadaljnjem besedilu: vino in drugi proizvodi vinske trte), iz dela II Priloge VII Uredbe 1308/2013/EU:
1. [bookmark: _Hlk187745125]vino,
2. mlado vino, ki je še v vrenju,
3. likersko vino,
4. peneče vino,
5. kakovostno peneče vino,
6. kakovostno aromatično peneče vino,
7. gazirano peneče vino,
8. biser vino,
9. gazirano biser vino,
10. grozdni mošt,
11. delno prevreti grozdni mošt,
12. delno prevreti grozdni mošt iz sušenega grozdja,
13. zgoščeni grozdni mošt,
14. rektificirani zgoščeni grozdni mošt,
15. vino iz sušenega grozdja in
16. vino iz prezrelega grozdja.


2. ODDELEK
PRIDELAVA GROZDJA
4. člen
(pridelovalna območja)

(1) Glede na okoljske razmere (relief, podnebje, tla in agrobiotski dejavniki), organoleptične lastnosti vina in drugih proizvodov vinske trte ter tradicionalne vidike pridelave, se vinorodno območje Republike Slovenije deli na naslednja pridelovalna območja: vinorodne dežele, vinorodne okoliše in vinorodne podokoliše, vinorodne ožje okoliše, vinorodne kraje in vinorodne lege.
(2) Vinorodna dežela je širše geografsko pridelovalno območje s podobnimi podnebnimi in talnimi razmerami, ki skupaj z agrobiotskimi dejavniki vplivajo na glavne organoleptične lastnosti vina in drugih proizvodov vinske trte pridelanih na tem območju. Vinorodne dežele so Primorska, Podravje in Posavje.
(3) Vinorodni okoliš je geografsko manjše opredeljeno pridelovalno območje posamezne vinorodne dežele s podobnimi podnebnimi in talnimi razmerami, enakim izborom sort in drugimi podobnimi agrobiotskimi dejavniki, ki omogočajo pridelavo vina in drugih proizvodov vinske trte za vinorodni okoliš značilnih, podobnih organoleptičnih lastnosti. Vinorodni okoliši so Štajerska Slovenija, Prekmurje, Dolenjska, Bela krajina, Bizeljsko Sremič, Kras, Slovenska Istra, Vipavska dolina in Goriška brda.
(4) Vinorodni podokoliši, vinorodni ožji okoliši, vinorodni kraji in vinorodne lege so manjša pridelovalna območja posameznega vinorodnega okoliša s podobnimi podnebnimi, talnimi in drugimi okoljskimi razmerami ter z izborom sort, ki omogočajo vina in drugih proizvodov vinske trte, po kakovosti in organoleptičnih lastnostih razlikujočih se od vina in drugih proizvodov vinske trte z drugih pridelovalnih območij istega vinorodnega okoliša.
5. člen
(določitev ali sprememba pridelovalnih območij)

(1) Opisne in grafične meje vinorodnih enot določi ministrstvo, pristojno za kmetijstvo (v nadaljnjem besedilu: ministrstvo) na podlagi strokovnih analiz, ki zajemajo podatke o podnebju, tleh, značilnosti grozdja in vina, tradiciji pridelave grozdja in vina in drugem. Pri določitvi ali spremembi meja vinorodnih krajev in vinorodnih leg se upošteva tudi interes pridelovalcev.

(2) Pridelovalci oddajo zahtevek za določitev ali spremembo meja vinorodnih krajev in vinorodnih leg na ministrstvo, ki mora biti potrjen s strani javne službe, ki deluje na področju vinogradništva.
(3) Meje vinorodnih enot morajo biti geografsko zaokrožene in potekajo po mejah katastrskih občin oziroma po v naravi določenih mejah (npr. potoki, reke, ceste, poti, ipd.).

(4) Ministrstvo objavi določitev in spremembe pridelovalnih območij na osrednjem spletnem mestu državne uprave. Podatke se posodablja v mesecu juliju in veljajo od naslednjega vinskega leta naprej. 

6. člen
(sistem dovoljenj za zasaditev vinske trte)

(1) Vinograd se lahko zasadi ali ponovno zasadi le, če pridelovalec pridobi dovoljenje za zasaditev vinske trte v skladu s prvim odstavkom 62. člena Uredbe 1308/2013/EU.

(2) Ne glede na prejšnji odstavek se lahko vinogradi zasadijo ali ponovno zasadijo brez pridobitve dovoljenja za zasaditev vinske trte v skladu s četrtim odstavkom 62. člena Uredbe 1308/2013/EU.

(3) Dovoljenja za novo zasaditev vinske trte se izdajajo v skladu s točko (b) prvega odstavka 63. člena Uredbe 1308/2013/EU ter prvim odstavkom 64. člena Uredbe 1308/2013/EU, kar znaša 172,04 hektarja.

(4) Dovoljenja za ponovno zasaditev se izdajo v skladu z 66. členom Uredbe 1308/2013/EU, pri tem se preverijo pogoji za opuščene vinogradniške površine.


7. člen
(vloga za pridobitev dovoljenja)

(1) Vlogo za pridobitev dovoljenja za zasaditev vinske trte vloži pridelovalec na upravno enoto do 30. junija pred vinskim letom, v katerem bo zasajen vinograd.

(2) Vloga za novo zasaditev iz prejšnjega odstavka vsebuje:
· podatke o pridelovalcu,
· podatke o vinogradu, ki se bo zasadil.

(3) Če se vloga nanaša na pridobitev dovoljenja za ponovno zasaditev, vsebuje tudi podatke o vinogradu, ki se krči, in sicer podatke o velikosti in lokaciji površine.

(4) Na podlagi vloge iz prvega odstavka tega člena upravna enota izda dovoljenje za zasaditev vinske trte, pod pogojem da bo vinograd zasajen s sortami vinske trte iz prvega odstavka 8. člena tega zakona. 

(5) Dovoljenje za zasaditev vinske trte iz prejšnjega odstavka vsebuje:
· podatke o pridelovalcu,
· podatke o vrsti dovoljenja,
· podatke o velikosti in lokaciji površine, na katero se nanaša dovoljenje in
· podatke o veljavnosti dovoljenja.

(6) Pridelovalec po izdaji dovoljenja za zasaditev vinske trte lahko zasadi vinograd v skladu s 62. členom Uredbe 1308/2013/EU.

(7) Upravna enota podatke o vlogah za pridobitev dovoljenja in izdanih dovoljenjih za zasaditev vinske trte vpiše v register kmetijskih gospodarstev iz zakona, ki ureja kmetijstvo.

(8) Minister pristojen za kmetijstvo (v nadaljnjem besedilu: minister) predpiše obrazce in podrobnejšo vsebino vloge, prednostna merila v primeru novih zasaditev, veljavnost dovoljenj ter roke za vložitev vlog. 

8. člen
(trsni izbor)

(1) Za izvajanje prvega in drugega odstavka 81. člena Uredbe 1308/2013/EU se v določenem vinorodnem okolišu in v vseh manjših pridelovalnih območjih tega vinorodnega okoliša sadijo le tiste sorte vinske trte ter podlage, ki so vključene v trsni izbor. 
(2) Sorte vinske trte so razvrščene v priporočene in dovoljene sorte na vinorodnem območju Republike Slovenije za pridelavo vina in drugih proizvodov vinske trte glede na agrobiotske in tehnološke lastnosti določenih območij. 

(3) Imena posameznih sort vinske trte se lahko pri označevanju vina in drugih proizvodov vinske trte nadomestijo s sinonimi v skladu s seznamom sortne liste, ki jih ministrstvo objavi na osrednjem spletnem mestu državne uprave. Podatki se posodabljajo v mesecu juliju in veljajo od naslednjega vinskega leta naprej. 

(4) [bookmark: _Hlk194860247]Na pridelovalnih območjih v Republiki Sloveniji se smejo uporabljati podlage za vinsko trto, ki so na seznamu dovoljenih podlag in jih ministrstvo objavi na osrednjem spletnem mestu državne uprave. Podatki se posodabljajo v mesecu juliju in veljajo od naslednjega vinskega leta naprej. 
(5) Ne glede na prvi odstavek tega člena lahko raziskovalne in izobraževalne institucije podajo vlogo na ministrstvo, za gojenje sort vinske trte in podlag, ki še niso vključene v trsni izbor za ta vinorodni okoliš ali deželo, če so te sorte vključene v postopek introdukcije v okviru javne službe v vinogradništvu v določenem vinorodnem okolišu. 

(6) Minister z odločbo odobri raziskovalnim in izobraževalnim institucijam gojenje sort vinske trte in podlag, ki še niso vključene v trsni izbor za ta vinorodni okoliš ali deželo.  

(7) [bookmark: _Hlk185585833]Zoper odločbo iz prejšnjega odstavka tega člena ni pritožbe. Možen je upravni spor.
(8) Vina in drugi proizvodi vinske trte teh sort, ki so vključene v postopek introdukcije, se ne smejo posebej polniti in označevati z imenom teh sort, dokler postopek introdukcije sort ni končan in niso uradno vpisane v trsni izbor za posamezen vinorodni okoliš oziroma deželo.

9. člen
(pridelava grozdja)

(1) Pridelava grozdja vključuje vsa agrotehnična in ampelotehnična dela v vinogradu. 
(2) Pridelovalec grozdja mora na zemljišču zasajenim z vinsko trto pridelovati grozdje za namen pridelave vina in drugih proizvodov vinske trte iz 3. člena tega zakona. 
(3) Minister predpiše pogoje o kakovosti grozdja za pridelavo vina in drugih proizvodov vinske trte. 

3. ODDELEK
PRIDELAVA VINA IN DRUGIH PROIZVODOV VINSKE TRTE


10. člen
(pridelava vina in drugih proizvodov vinske trte)

(1) S pridelavo vina in drugih proizvodov vinske trte se lahko ukvarjajo fizične osebe, samostojni podjetniki in pravne osebe, ki so vpisani v register vina in imajo urejene podatke v registru vina. 

(2) Pri fizičnih osebah je pridelek grozdja izključno lastni pridelek. 

(3) [bookmark: _Hlk195175673]Ne glede na drugi odstavek tega člena lahko pridelovalci, ki pridelujejo vino in druge proizvode vinske trte z geografsko označbo iz 15. člena tega zakona in opravljajo dejavnost iz prve in druge alineje tretjega odstavka 13. člena tega zakona dokupijo v tekočem vinskem letu količino grozdja od pridelovalcev iz pridelovalnega območja z enako geografsko označbo in opravljajo dejavnost iz prve in druge alineje tretjega odstavka 13. člena tega zakona, pri čemer skupni pridelek grozdja (lastni in dokupljen) ne sme presegati 100 % povprečja najboljših treh let prijavljenega pridelka lastnega grozdja v zadnjih petih letih v skladu z točko e) petega odstavka 13. člena tega zakona.

(4) Pridelava vina in drugih proizvodov vinske trte vključuje vse postopke po trgatvi svežega grozdja do zaključkov pridelave vina in drugih proizvodov vinske trte. Postopki pridelave vina in drugih proizvodov vinske trte vključujejo prevoz in prevzem grozdja, pecljanje in drozganje grozdja, stiskanje grozdja, obdelavo mošta, vodenje alkoholnega vrenja, bistrenje ter vse druge obdelave vina in drugih proizvodov vinske trte z dovoljenimi enološkimi postopki iz 80. člena in Priloge VII Uredbe 1308/2013/EU in enološkimi sredstvi iz prvega odstavka 3. člena ter 5. in 6. člena Delegirane uredbe 2019/934/EU ter skladiščenje. 

(5) Vino in drugi proizvodi vinske trte se štejejo za proizvedene, ko dosežejo lastnosti in zahteve za posamezno kategorijo iz 3. člena tega zakona.

(6) Poproizvodni postopki pridelave vina in drugih proizvodov vinske trte se zaključijo z originalnim polnjenjem vina.


11. člen
(enološka sredstva)


(1) Pridelovalec vina in drugih proizvodov vinske trte sme uporabiti le originalno pakirana enološka sredstva, ki vsebujejo le dovoljene aktivne snovi, določene s predpisi Evropske unije, ki urejajo enološka sredstva in so skladna z deklaracijo oziroma tehničnim listom.

(2) Ne glede na določbe prejšnjega odstavka sme pridelovalec vina in drugih proizvodov vinske trte uporabljati tudi neoriginalno pakirana enološka sredstva, če so opremljena z ustreznimi in jasnimi pisnimi navodili za uporabo.

(3) Prodajalec enoloških sredstev ne sme prodajati enoloških sredstev, če vsebujejo snovi, ki niso dovoljene s predpisi Evropske unije ali ki odstopajo od deklariranih in sredstev, ki jim niso priložena ustrezna in jasna navodila za uporabo v slovenskem jeziku.



12. člen
(poskusna uporaba novih enoloških postopkov)

(1) Fizične ali pravne osebe, ki se ukvarjajo s pridelavo vina in drugih proizvodov vinske trte, vložijo na ministrstvo vlogo za izvajanje 4. člena Delegirane uredbe 2019/934/EU.

(2) Na podlagi vloge za poskusno uporabo novih enoloških postopkov, obdelav in enoloških sredstev (v nadaljnjem besedilu: poskusna uporaba enoloških postopkov) minister izda odločbo.

(3) Zoper odločbo iz prejšnjega odstavka tega člena ni pritožbe. Možen je upravni spor.

(4) Vlagatelj iz prvega odstavka tega člena ministrstvu in inšpekciji za vinarstvo, en mesec po poteku odobrenega obdobja poskusne uporabe enoloških postopkov posreduje strokovno mnenje, ki ga pripravi nacionalni organ za vinski sektor (v nadaljnjem besedilu: nacionalni organ za vino) iz 25. člena tega zakona.

(5) Višino stroškov priprave strokovnega mnenja določi nacionalni organ za vino iz 25. člena tega zakona.

(6) Stroške iz prejšnjega odstavka tega člena nosi vlagatelj. 


4. ODDELEK
REGISTER PRIDELOVALCEV GROZDJA IN VINA
13. člen
(register pridelovalcev grozdja in vina)

(1)  Register vina vodijo upravne enote, upravlja pa ministrstvo.

(2)  Zavezanec za vpis v register vina je pridelovalec grozdja in pridelovalec vina, ki je vpisan v register kmetijskih gospodarstev, kot nosilec ali član kmetijskega gospodarstva in 
· obdelujejo najmanj 0,05 ha vinogradov, ali
· del ali celoten pridelek tržijo, ali
· pridelujejo vino in druge proizvode vinske trte z geografsko označbo.

(3) Zavezanec iz prejšnjega odstavka mora opravljati vsaj eno od naslednjih dejavnosti:
· [bookmark: _Hlk195175552]pridelava grozdja;
· pridelava vina in drugih proizvodov vinske trte; 
· pridelava aromatiziranih vinskih proizvodov;
· originalno polnjenje lastnega vina in drugih proizvodov vinske trte ali aromatiziranih vinskih proizvodov oziroma
· originalno storitveno polnjenje vina in drugih proizvodov vinske trte ali aromatiziranih vinskih proizvodov.

(4) Ne glede na drugi odstavek tega člena je zavezanec za vpis v register vina tudi polnilec vina in drugih proizvodov vinske trte ali aromatiziranih vinskih proizvodov, ki nima površine, zasajene z vinsko trto.
(5) V registru vina se za posameznega zavezanca vodijo ali prevzemajo naslednji podatki:
a) podatki o zavezancu iz drugega odstavka tega člena iz 140. člena zakona, ki ureja kmetijstvo;
b) podatki o zavezanec iz drugega odstavka tega člena iz točke 1., 2., 3., 5. in 10. prvega odstavka 143. člena zakona, ki ureja kmetijstvo; 
c) dejavnosti iz tretjega odstavka tega člena;
č)	pridelovalno vinorodno območje, znotraj katerega je vinograd, iz dodatka I Priloge VII uredbe 1308/2013/EC ter 4. člena tega zakona za zavezanca iz drugega odstavka tega člena;
d) [bookmark: _Hlk168920176]prijava grozdja, vina in drugih proizvodov vinske trte za izvajanje 31. in 33. člena Delegirane uredbe 2018/273/EU po GERK za zavezanca iz drugega odstavka tega člena;
e) prijava prodanega in kupljenega grozdja v Republiki Sloveniji, na podlagi vloge – spremnice; 
f)              prijava prodanega in kupljenega vina in drugih proizvodov vinske trte na podlagi vloge – spremnice; 
g) prijava zalog vina in drugih proizvodov vinske trte za izvajanje 32. člena Delegirane uredbe 2018/273/EU za zavezanca iz drugega odstavka tega člena;
h) spremni dokumenti iz 10. člena Delegirane uredbe 2018/273/EU za prijavo odkupljenega grozdja, vina in drugih proizvodov vinske trte v državah članicah EU ali tretjih držav;
i) laboratorijske in senzorične analize o oceni vina in drugih proizvodov vinske trte, za izvajanje 19. člena Izvedbene uredbe 2019/34/EU;
j) potrdilo o skladnosti s specifikacijo proizvoda z geografsko označbo, za izvajanje 45. člena Uredbe 2024/1143/EU.

(6) Vsak zavezanec iz drugega in četrtega odstavka tega člena podatke iz točk c), d), e), f) in g) petega odstavka tega člena prijavi na upravni enoti. Grozdje, vino in druge proizvode vinske trte tekočega vinskega leta najpozneje do 20. novembra ter zaloge vina in drugih proizvodov vinske trte na dan 31. julija najpozneje do 10. septembra. Po tema rokoma prijava ni več možna.

(7) Ne glede na prejšnji odstavek tega člena zavezanec za prijavo grozdja, ki je bilo trgano tako pozno, da do roka iz prejšnjega odstavka tega člena prijava ni bila možna, prijavo izvede najpozneje v 10 delovnih dneh po trgatvi. Vlogo zavezanec vloži na upravno enoto z dokazili iz registra o prejemu in izdaji, ki se vodi v skladu z 28. členom Delegirane uredbe 2018/273/EU.

(8) Za izvajanje drugega odstavka 34. člena Delegirane uredbe 2018/273/EU in ne glede na šesti odstavek tega člena, je pooblaščenec za prijavo združena klet, skupina proizvajalcev, priznana skupina ali organizacija proizvajalcev, ki imajo status pravne osebe, kateri je pridelovalec grozdja oddal svoj celotni pridelek grozdja, grozdnega mošta ali delno prevretega grozdnega mošta. 

(9) Zavezanec mora upravni enoti sporočiti vsako spremembo podatkov iz petega odstavka tega člena v osmih delovnih dneh od nastanka spremembe, razen sprememb podatkov, ki se vodijo v drugih uradnih evidencah in se v register prevzamejo po uradni dolžnosti.

(10) [bookmark: _Hlk168483437]Ne glede na prejšnji odstavek zavezanec sporoča podatke za točki d) in g) iz šestega odstavka tega člena v rokih iz tega člena. 

(11) Podatke iz registra vina lahko obdelujejo za opravljanje svojih nalog: ministrstvo, Agencija za kmetijske trge in razvoj podeželja in drugi organi v sestavi ministrstva, pristojne inšpekcije in drugi delegirani organi za opravljanje nalog nadzora ter organ, pristojen za nadzor trošarin. Organ, pristojen za nadzor trošarin, po uradni dolžnosti povzame potrebne podatke iz registra.

(12) Podatke iz registra vina lahko za opravljanje svojih nalog zaprosijo nacionalni organi za vino in drugi delegirani organi, upravne enote, občine, organi, pristojen za državno statistiko, raziskovalne institucije in drugi organi, če tako določa drug zakon. 

(13) Podatki v registru vina se hranijo trajno, vključno z identifikacijsko številko subjekta, razen osebnih podatkov, ki se hranijo le toliko časa, dokler je to potrebno za dosego namena, zaradi katerega so se zbirali ali nadalje obdelovali. 

(14) Podatki iz registru vina niso javni podatki. 

(15) Register za vino je namenjen načrtovanju kmetijske politike, izvajanju ukrepov kmetijske politike, analizam in statistični obdelavi podatkov ter poročanju v skladu s predpisi Unije.

(16) Minister predpiše način vodenja registra, podrobnejše podatke, ki se vnašajo in obdelujejo v registru vina, vsebino vloge za priglasitev podatkov o zavezancu v register vina, podrobnejšo vsebino in postopek izdaje spremnice.


5. ODDELEK
REGISTER O PREJEMU IN IZDAJI

14. člen
(register o prejemu in izdaji)

(1) Zavezanec za vpis v register vina mora voditi register o prejemu in izdaji.

(2) Za izvajanje drugega odstavka 147. člen Uredbe 1308/2013/EU ter 28. in 29. člena Delegirane uredbe 2018/273/EU, vključno z izvedenimi enološki postopki, se podatki vpišejo v register o prejemu in izdaji.

(3) Iz registra o prejemu in izdaji morajo biti po posameznem proizvodnem obratu razvidni ključni kronološki podatki o izvoru, geografskem poreklu, zdravstvenem stanju grozdja, sladkorni stopnji, kakovosti in količini grozdja ter vina in drugih proizvodov vinske trte ter uporabljenih enoloških postopkih in sredstvih. V registru o prejemu in izdaji se vodijo tudi podatki o vinu za lastno porabo.



6. ODDELEK
GEOGRAFSKE OZNAČBE IN TRADICIONALNA IMENA

15. člen
(geografske označbe)

Geografske označbe za vino, ki vključujejo postopek registracije geografskih označb za vino in druge proizvode vinske trte v skladu z 92. členom Uredbe 1308/2013/EU in postopek spremembe specifikacij proizvodov vina in drugih proizvodov vinske trte, pristojne organe in kazenske določbe so določeni v predpisih, ki urejajo geografske označbe.

16. člen
(tradicionalni izrazi)
(1) Tradicionalni izrazi se uporabljajo za proizvode iz točk 1, 3 do 6, 8, 9, 11, 15 in 16 dela II Priloge VII Uredbe 1308/2013/EU in so vpisani v register tradicionalnih izrazov Evropske unije.

(2) Tradicionalni izrazi se lahko uporabljajo z navedbo vrste geografske označbe vina in drugih proizvodov vinske trte v skladu z 112. členom Uredbe 1308/2013/EU.

(3) [bookmark: _Hlk185253824]Zaščiteni tradicionalni izrazi iz točke (a) prvega odstavka 112. člena Uredbe 1308/2013/EU, ki so vpisani v register tradicionalnih izrazov Evropske unije, so hkrati tudi kakovostni razredi slovenskih vin z geografsko označbo za kategoriji proizvodov vinske trte vino in peneče vino iz dela II Priloge VII Uredbe 1308/2013/EU.
(4) Minister predpiše podrobnejše pogoje glede uporabe tradicionalnih izrazov. 



17. člen
(vloga za registracijo tradicionalnega izraza)

(1) [bookmark: _Hlk185253900]Vlagatelj iz 95. člena Uredbe 1308/2013/EU odda zahtevek za registracijo tradicionalnega izraza na ministrstvo.

(2) Zahtevek mora izpolnjevati zahteve iz 27. člena Delegirana uredba Komisije 2019/33/EU. 

(3) [bookmark: _Hlk179215264]O zahtevku iz prejšnjega odstavka tega člena odloči minister z odločbo. 

(4) Zoper odločbo iz prejšnjega odstavka tega člena ni pritožbe. Možen je upravni spor.


18. člen
(vloga za spremembo tradicionalnega izraza)

(1) Vlagatelj iz 95. člena Uredbe 1308/2013/EU odda zahtevek za spremembo tradicionalnega izraza na ministrstvo.

(2) Zahtevek mora izpolnjevati zahteve iz 34. člena Delegirana uredba Komisije 2019/33/EU. 

(3) O zahtevku iz prejšnjega odstavka tega člena odloči minister z odločbo. 

(4) Zoper odločbo iz prejšnjega odstavka tega člena ni pritožbe. Možen je upravni spor.



19. člen
(vloga za preklic tradicionalnega izraza)

(1) Vlagatelj iz 95. člena Uredbe 1308/2013/EU odda zahtevek za preklic tradicionalnega izraza na ministrstvo.

(2) Zahtevek mora izpolnjevati zahteve iz 35. člena Delegirana uredba Komisije 2019/33/EU. 

(3) O zahtevku iz prejšnjega odstavka tega člena odloči minister z odločbo. 

(4) Zoper odločbo iz prejšnjega odstavka tega člena ni pritožbe. Možen je upravni spor.


20. člen
(zaščita tradicionalnega izraza na ravni Evropske Unije)

(1) Ministrstvo v skladu s prvim odstavkom 21. člena, prvim odstavkom 27. člena ter prvi odstavek 28. člena Izvedbene uredbe Komisije 2019/34/EU predloži Evropski komisiji vlogo iz 17. člena tega zakona.

(2) Kadar Evropska komisija sprejme sklep o zavrnitvi zaščite v skladu z petim odstavkom 28. člena ali tretjim odstavkom 31. člena Delegirane uredba Komisije 2019/33/EU minister izda odločbo o preklicu registracije tradicionalnega izraza iz seznama tradicionalnih izrazov.

(3) Zoper odločbo iz prejšnjega odstavka tega člena ni pritožbe. Možen je upravni spor.


21. člen
(priznana skupina proizvajalcev)

(1) Skupina proizvajalcev je pravna oseba, ki povezuje člane, ki proizvajajo vino in druge proizvode vinske trte z geografsko označbo iz 15. člen tega zakona.
(2) Skupina proizvajalcev izpolnjuje pogoj iz točke (ii) pod b) drugega odstavka 33. člena Uredbe 2024/1143/EU po prijavljeni količini vina iz registra vina v predhodnem vinskem letu. 
(3) Neglede na prejšnji odstavek skupina proizvajalcev povezuje najmanj 10 članov.
(4) Skupina proizvajalcev pošlje vlogo z dokazili iz drugega in tretjega odstavka tega člena na ministrstvo.
(5) O priznanju skupine proizvajalcev na predlog stranke odloči minister. Če skupina proizvajalcev ne izpolnjuje več pogojev za priznanje, ji minister z odločbo priznanje odvzame.
(6) Za določeno geografsko označbo iz 15. člena tega zakona je lahko priznana samo ena skupina proizvajalcev. 

III. POGLAVJE
PRIDELAVA AROMATIZIRANIH VINSKIH PROIZVODOV

22. člen
(kategorije aromatiziranih vinskih proizvodov ter proizvodni postopki)
(1) Aromatizirani vinski proizvodi na trgu morajo izpolnjevati zahteve iz 3. in 4. člena Uredbe 251/2014/EU glede proizvodnih postopkov, surovin, ki se lahko uporabljajo za proizvodnjo in tehnoloških značilnosti posameznih kategorij proizvodov.
(2) Za kategorijo velikosti pridelovalcev aromatiziranih vinskih proizvodov se uporabljajo enaki kriteriji, kot za vino in druge proizvode vinske trte iz 2. člena tega zakona.

IV. POGLAVJE
OCENJEVANJE IN OZNAČEVANJE VINA IN DRUGIH PROIZVODOV VINSKE TRTE TER AROMATIZIRANIH VINSKIH PROIZVODOV

1. ODDELEK
OCENJEVANJE 

23. člen
(ocena vina in drugih proizvodov vinske trte)
(1) [bookmark: _Hlk188612177]Z oceno vina in drugih proizvodov vinske trte se ugotavlja primernost vina in drugih proizvodov vinske trte za promet, določijo se označbe, ki jih lahko imajo vino in drugi proizvodi vinske trte v prometu, ter preverja se istovetnost vina in drugih proizvodov vinske trte z listinami, ki jih spremljajo.
(2) [bookmark: _Hlk188612211]Vino in drugi proizvodi vinske trte, ki so pridelani ali polnjeni v Republiki Sloveniji so preverjeni v skladu 20. členom Izvedbene uredbe 2019/34/EU ter v skladu s specifikacijo proizvoda. 
(3) Vino in drugi proizvodi vinske trte ne smejo biti v prometu, če se na podlagi ocene iz prvega in drugega odstavka ugotovi neprimernost za promet ali neistovetnost z listinami, ki jih spremljajo.

24. člen
(ocena in postopek ocenitve aromatiziranih vinskih proizvodov)
(1) Z oceno aromatiziranih vinskih proizvodov se ugotavlja primernost aromatiziranih vinskih proizvodov za promet, ter preverja istovetnost aromatiziranih vinskih proizvodov z listinami, ki jih spremljajo.
(2) Aromatizirani vinski proizvodi ne smejo biti v prometu, če se na podlagi ocene iz prejšnjega odstavka ugotovi neprimernost za promet ali neistovetnost z listinami, ki jih spremljajo.
(3) Za postopek ocenitve aromatiziranih vinskih proizvodov se smiselno uporabljajo določbe 25., 26. in 27. člena tega zakona.
(4) Minister predpiše podrobnejše pogoje za ugotovljenosti primernosti aromatiziranih vinskih proizvodov za promet. 
25. člen
(pristojni nacionalni organi za vinski sektor)

(1) [bookmark: _Hlk187758494]Ministrstvo v skladu z 146. členom Uredbe 1308/2013 /EU ter 37. členom Uredbe 2017/625/EU, za analitske in organoleptične preskuse vina in drugih proizvodov vinske trte pooblasti nacionalni organ za vino, ki izpolnjuje naslednje pogoje: 
1.	 ima sedež na območju Republike Slovenije;
2. 	ima registrirano dejavnosti, ki se nanaša na laboratorijske preiskave s področja tega zakona;
3.	 ima certifikat o akreditaciji laboratorija po standardu EN ISO/IEC 17025 za vino in druge proizvode vinske trte;
4. imeti mora ustrezne kadre ter druge pogoje za izvajanje analitske in organoleptične preskuse vina in drugih proizvodov vinske trte na območju Republike Slovenije; 
5. ima dokazilo o uspešnem rednem sodelovanju v medlaboratorijskih primerjalnih programih;
6.	 ima validirane in akreditirane metode za izvajanje analiz iz 20. člena Izvedbene uredbe 2019/34/EU s področja pristojnosti.

(2) Vloga za pridobitev pooblastila laboratorija z dokazili o izpolnjevanju pogojev iz prvega odstavka tega člena se vloži pri ministrstvu.

(3) Minister izda odločbo o pooblastilu nacionalnega organa za vino na podlagi zahteve iz drugega odstavka tega člena.

(4) Ministrstvo seznam pooblaščenih nacionalnih organov za vino objavi na osrednjem spletnem mestu državne uprave.

(5) [bookmark: _Hlk187912913]Pooblastilo iz tretjega odstavka tega člena zakona velja, dokler nacionalni organ za vino izpolnjuje pogoje iz prvega odstavka tega člena. Če nacionalni organ za vino ne izpolnjuje več pogojev iz prvega odstavka tega člena, mu minister z odločbo pooblastilo odvzame.

(6) Zoper odločbo iz tretjega in petega odstavka tega člena ni pritožbe, mogoče pa je sprožiti upravni spor.
[bookmark: _Hlk187908849] 

26. člen
(postopek ocenitve vina in drugih proizvodov vinske trte)
(1) Ocenitev vina in drugih proizvodov vinske trte izvede nacionalni organ za vino na zahtevo pridelovalca, certifikacijskega organa ali na zahtevo pristojne inšpekcije. 
(2) Vzorec vina in drugih proizvodov vinske trte za ocenitev pripravi pridelovalec ali vzame pristojna inšpekcija v skladu s smernicami mednarodne organizacije za vinogradništvo in vinarstvo »OIV« ter ga dostavi nacionalnemu organu za vino. 
(3)	Nacionalni organ za vino izda laboratorijski izvid (v nadaljnjem besedilu: izvid) za vino in druge proizvode vinske trte v 8 delovnih dneh, razen za mlado vino, ki je še v vrenju. Za slednjega se izda izvid v dveh delovnih dneh od prejetja vzorca. Po izdaji izvida vanj ni več mogoče posegati.

(4) Ne glede na prejšnji odstavek se izda izvid o oceni vina za inšpekcijske vzorce v 4 delovnih dneh od prejetja vzorca.

(5) Višino stroškov ocenitve vina in drugih proizvodov vinske trte določi minister. 
(6) Stroške ocenitve vina in drugih proizvodov vinske trte nosi naročnik ocene.
(7) Ne glede na določbo prejšnjega odstavka krije ministrstvo del stroškov ocenitve vina in drugih proizvodov vinske trte, katerih ime je vpisano v register geografskih označb Evropske unije eAmbrosia za Republiko Slovenijo za analize iz drugega odstavka 23. člena tega zakona.
(8) Minister predpiše postopek ocenitve vina in drugih proizvodov vinske trte ter metodologijo in višino povračila stroškov nacionalnim organom za vino za ocenitve vina in drugih proizvodov vinske trte. 

27. člen
(komisija za organoleptično ocenjevanje vina in drugih proizvodov vinske trte)

(1)	Organoleptično ocenjevanje vina in drugih proizvodov vinske trte opravlja komisija pokuševalcev, ki jo vodi predsednik in je sestavljena iz predstavnikov pridelovalcev in strokovnjakov vinogradništva in vinarstva.
(2)	Predsednik vodi organoleptično ocenjevanje vina in ne ocenjuje vino in druge proizvode vinske trte.  
(3) Organoleptično ocenjevanje opravlja najmanj tričlanska komisija pokuševalcev, pri čemer mora biti obvezno prisoten najmanj en predstavnik pridelovalcev in najmanj en predstavnik strokovnjakov vinogradništva in vinarstva. 
(4) Ne glede na prejšnji odstavek organoleptično ocenjevanje pri ponovni ocenitvi vina in drugih proizvodov vinske trte opravi razširjena, najmanj sedem članska komisija pokuševalcev, pri čemer morajo biti obvezno prisotni najmanj trije predstavniki pridelovalcev in najmanj trije predstavniki strokovnjakov vinogradništva in vinarstva. 
(5)  Prvotni ocenjevalci so pri ponovni oceni izločeni.
(6) Minister predpiše podrobnejše naloge komisije in postopek ocenjevanja vin in drugih proizvodov vinske trte.

28. člen
(pooblaščena organizacija za usposabljanje pokuševalcev)

(1) Pooblaščena organizacija za usposabljanje pokuševalcev (v nadaljnjem besedilu: pooblaščena organizacija) izvaja izobraževanja in preizkušanje usposobljenosti pokuševalcev iz 29. člena tega zakona za namen organoleptičnega ocenjevanja iz 27. člena tega zakona. 
(2) Naloge pooblaščene organizacije iz tega člena so:
· izdelan program usposabljanja kandidatov za pokuševalce, predvsem iz področja enologije, metod ocenjevanja vina in drugih proizvodov vinske trte in predpisov s področja vinogradništva in vinarstva ter
· imeti mora določen način in postopek preizkušanja usposobljenosti kandidatov za pokuševalce in preizkusa organoleptičnih sposobnosti inšpektorjev.
(3) Pooblaščena organizacija iz tega člena je izobraževalna ustanova, ki izpolnjuje naslednje pogoje:
· [bookmark: _Hlk185513904]imeti mora ustrezne kadre ter druge pogoje za izvajanje usposabljanja ter preizkušanja usposobljenosti kandidatov pokuševalcev in preizkusa sposobnosti inšpektorjev;
· ni v postopku prenehanja, prisilne poravnave, stečaja, prepovedi delovanja, sodne likvidacije in izbrisa iz registra ter
· ima poravnane vse davke, prispevke in druge dajatve, določene s predpisi.
(4) Javno pooblastilo iz tega člena podeli minister z odločbo v upravnem postopku za obdobje sedmih let. Medsebojna razmerja med pooblaščeno organizacijo in ministrstvom se uredijo s pogodbo.
(5) Podrobnejše pogoje iz tretjega odstavka tega člena, ki jih mora izpolnjevati nosilec javnega pooblastila iz tega člena, predpiše minister z javnim razpisom.
(6) Javno pooblastilo preneha sporazumno ali če nosilec javnega pooblastila preneha izpolnjevati pogoje, ki so določeni s tem zakonom ali predpisi, izdanimi na njegovi podlagi, če krši pogodbo ali če ravna v nasprotju z navedenimi predpisi, kar ugotovi ministrstvo z odločbo v upravnem postopku.
(7) Zoper odločbo iz četrtega in šestega odstavka tega člena ni pritožbe, mogoče pa je sprožiti upravni spor.


29. člen
(pokuševalci za organoleptično oceno vina in drugih proizvodov vinske trte)

(1) Pokuševalec za organoleptično oceno vina in drugih proizvodov vinske trte (v nadaljnjem besedilu: pokuševalec) je fizična osebe, ki izpolnjujejo naslednje pogoje:
1.	najmanj pet let delovnih izkušenj v vinogradniško-vinarski dejavnosti ali v prodaji vina ali najmanj zaključen dodiplomski strokovni študij iz področja vinarstva, vinogradništva, živilskih ved ali drugih primerljivih kmetijskih ali biotehničnih ved;
2.	opravljen predpisani preizkus organoleptičnih sposobnosti poznavanja enologije ter predpisov o vinogradništvu in vinarstvu;
3.	potrdilo pooblaščenega laboratorija o udeležbi na najmanj 20 komisijah kot poskuševalec opazovalec;
4.	starost med 25 in 65 let.
(2) Pokuševalca na podlagi njegove vloge, z dokazili o izpolnjevanju pogojev iz prejšnjega odstavka tega člena, z odločbo imenuje minister. 
(3) Ministrstvo vodi seznam pokuševalcev v registru vina.
(4) Zoper odločbo iz drugega odstavka tega člena ni pritožbe, mogoče pa je sprožiti upravni spor. 
(5) Pokuševalci, ki želijo sodelovati v komisiji iz 27. člena tega zakona, opravljajo najmanj enkrat na dve leti dodatno izobraževanje iz ocenjevanja vina ter preizkus organoleptičnih sposobnosti, ki ju pripravi pooblaščena organizacija.
(6) Če je pokuševalec hkrati pridelovalec vina ali drugih proizvodov ali lastnik teh ali je zaposlen v organizaciji, ki jih prideluje, se njegova ocena za njegovo vino ali drug proizvod ne upošteva.
(7) Stroške preizkusa organoleptičnih sposobnosti, poznavanja enologije in predpisov v vinogradništvu in vinarstvu ter stroške dodatnega izobraževanja krijejo pokuševalci sami.
(8) Ne glede na določbo prejšnjega odstavka krije pokuševalec le 20 % stroškov dodatnega izobraževanja in dodatnega preizkusa, če je v preteklem letu najmanj desetkrat sodeloval kot član komisije iz 27. člena tega zakona.
(9) Minister predpiše podrobnejši postopek in način preizkusa organoleptičnih sposobnosti, poznavanja enologije ter predpisov o vinogradništvu in vinarstvu za pokuševalce in vinarske inšpektorje, dodatnega izobraževanja pokuševalcev, dodatnega preizkusa organoleptičnih sposobnosti in način vodenja ter podrobnejšo vsebino evidence pokuševalcev ter določi višino stroškov preizkusa in dodatnega izobraževanja.

2. ODDELEK
OZNAČEVANJE 
30. člen
(označevanje vina in drugih proizvodov vinske trte)

(1) Proizvodi iz točk 1 do 11, 13, 15 in 16 dela II Priloge VII Uredbe 1308/2013/EU se označi na trgu v skladu s členi od 117. do 121. Uredbe 1308/2013/EU in upoštevajo se določbe poglavja IV Delegirane uredbe 2019/33/EU.
(2) Samo označena vina se lahko dajo na trg tako, da so informacije na etiketah popolne in ustrezajo dejanskemu stanju proizvoda.
(3) Za označevanje vina in drugih proizvodov vinske trte se uporabljajo obvezne in neobvezne navedbe, ki potrošnika ne smejo zavajati v zmoto glede geografskega porekla, kakovosti, sestavin, sort grozdja, pridelovalca, postopkov pridelave ter drugih lastnosti proizvoda.
(4) Minister predpiše podrobnejši način označevanja vina in drugih proizvodov vinske trte.
31. člen
(označevanje aromatiziranih vinskih proizvodov)

Aromatizirani vinski proizvodi na trgu morajo glede opisa, predstavitve in označevanja proizvodov izpolnjevati zahteve iz 5. do 8. člena in Priloge II Uredbe 251/2014/EU ter določb Uredbe 1169/2011/EU. 

3. ODDELEK
BANKA PODATKOV IZOTOPSKIH ANALIZ
32. člen
(pooblaščeni laboratorij za izotopske analize)

(1) Za vzpostavitev banke podatkov izotopskih analiz vodika, devterija, ogljika in kisika iz 27. člena Izvedbene uredbe 2018/274/EU se izotopske analize izvedejo z analitskimi metodami, ki so akreditirane po standardu ISO/IEC 17025. 

(2) Laboratorij odda vlogo na ministrstvo za pridobitev pooblastila za pooblaščeni laboratorij za izotopske analize z dokazili o izpolnjevanju pogojev iz prvega odstavka tega člena. 

(3) Minister izda odločbo o pooblastilu laboratorija za izotopske analize na podlagi zahteve iz prejšnjega odstavka tega člena za obdobje sedmih let.

(4) Če laboratorij za izotopske analize ne izpolnjuje več pogojev iz prvega odstavka tega člena, mu minister z odločbo pooblastilo odvzame .

(5) Zoper odločbo iz tretjega in četrtega odstavka tega člena ni pritožbe, mogoče pa je sprožiti upravni spor.

(6) Ne glede na prvi odstavek tega člena izdaja pooblaščeni laboratorij za izotopske analize na zahtevo inšpekcije za vinarstvo strokovna mnenja. Stroške analize vzorca krije inšpekcija za vinarstvo.
(7) Medsebojna razmerja med pooblaščenim laboratorijem za izotopske analize in ministrstvom se uredijo s pogodbo.
(8) Minister predpiše ceno storitev za izvedbo prvega odstavka tega člena. 

V. POGLAVJE
PROMET Z VINOM IN DRUGIMI PROIZVODI VINSKE TRTE TER AROMATIZIRANIMI VINSKIMI PROIZVODI

33. člen
(promet)

(1) Promet z vinom in drugimi proizvodi vinske trte ter z aromatiziranimi vinskimi proizvodi so po tem zakonu vsi postopki po končani pridelavi, ko so vino in drugi proizvodi vinske trte ter aromatizirani vinski proizvodi ponujeni v prodajo.

(2) Z vinom in drugimi proizvodi vinske trte ter z aromatiziranimi vinskimi proizvodi je treba v prometu ravnati tako, da ohranijo svoje organoleptične in fizikalno-kemične lastnosti.
(3) Vino in drugi proizvodi vinske trte ter aromatizirani vinski proizvodi se lahko dajejo v promet končnemu potrošniku le originalno polnjeno, v predpisano embalažo, z upoštevanjem 56. in 57. člena Delegirane uredbe 2019/33/EU in označeno na predpisani način.

(4) Ne glede na določbe prejšnjega odstavka lahko vino in druge proizvode vinske trte, ki niso originalno polnjeni, dajejo v promet končnemu potrošniku pridelovalci, ki ponujajo vino in druge proizvode vinske trte iz lastne pridelave in je dano v promet v lastnem proizvodnem obratu, vpisanemu v register vina oziroma na dodatni lokaciji, ki je vpisana v register vina.
(5) Za prevoz vina in drugih proizvodov vinske trte ter aromatiziranih vinskih proizvodov, na ozemlju EU ali tretjih držav, so potrebni spremni dokumenti v skladu z 10. členom Delegirane uredbe 2018/273/EU in vsebujejo vnose iz dela A Priloge V Delegirane uredbe 2018/273/EU.


34. člen
(prepovedi za promet)

(1)	Prepovedan je promet z vinom in drugimi proizvodi vinske trte ter z aromatiziranimi vinskimi proizvodi:
1. Iz ostankov pridelave vina (kakršni so tropine, usedlina ali droži),
2. Iz sadežev, ki niso vinsko grozdje;
3. ki so pokvarjeni (zaradi neželega vpliva mikroorganizmov);
4. ki so z napako (zaradi fizikalno-kemičnih procesov ali sprejema tujih snovi);
5. ki so pomanjkljivi (zaradi prenizke ali previsoke vsebnosti snovi);
6. ki ne ustrezajo primernosti za promet;
7. ki so neocenjeni, če je ocenitev zanje obvezna; 
8. ki so ponarejeni;
9. ki so pridelani z nedovoljenimi enološkimi postopki in enološkimi sredstvi;
10. katerih dejanske lastnosti oziroma geografsko poreklo ne ustreza označenim;
11. ki so pridelani z nedovoljenim mešanjem grozdja, vina in drugih proizvodov, pridelanih na območju držav Evropske unije s proizvodi iz tretjih držav;
12. kateri proizvodi so v prometu brez zahtevanih spremnih dokumentov;
13. ki so pridelani v poskusih, za katere ni izdano dovoljenje v skladu s 12. členom tega zakona, ali
14. ki niso označeni v skladu s predpisi.
(2)	Pridelovalci ali osebe, ki imajo v posesti ali dajejo v promet vino in druge proizvode vinske trte ter aromatiziranih vinskih proizvodov iz prejšnjega odstavka, morajo le-te na predpisani način predelati ali neškodljivo odstraniti.
(3)	Ne glede na določbo prejšnjega odstavka lahko pridelovalec pomanjkljivost ali napako iz prvega odstavka tega člena odpravi s kletarskimi deli v skladu s predpisi Evropske unije, ki urejajo enološke postopke in enološka sredstva. 

[bookmark: _Hlk188453299]35. člen
(prepoved zavajanja)

(1) Označevanje, oglaševanje oziroma trženje vina in drugih proizvodov vinske trte ter aromatiziranih vinskih proizvodov ne sme besedno, slikovno ali kako drugače zavajati potrošnika glede resničnosti navedb.

(2) Slikovno zavajanje pri označevanju vina in drugih proizvodov vinske trte iz prejšnjega odstavka pomeni vsako uporabo slikovnega materiala, kot so fotografije, ilustracije, zemljevidi ali grafični elementi, ki nakazujejo ali se uporabljajo za določeno geografsko poreklo vina in drugih proizvodov vinske trte, čeprav vino in drugih proizvodov vinske trte dejansko niso pridelani na tem področju.

(3) Označevanje, oglaševanje oziroma trženje vina in drugih proizvodov vinske trte ter aromatiziranih vinskih proizvodov se šteje za zavajajoče, če je v nasprotju s predpisom Unije, ki urejajo zagotavljanje informacij o vinu in drugih proizvodih vinske trte potrošnikom.

(4) Če oglašuje ali trži vino in druge proizvode vinske trte ter aromatiziranih vinskih proizvodov fizična ali pravna oseba, ki nima prebivališča ali sedeža v Republiki Sloveniji, mora določiti odgovorno osebo ali pooblaščenca s prebivališčem ali sedežem v Republiki Sloveniji. Če nima določene odgovorne osebe ali pooblaščenca s prebivališčem ali sedežem v Republiki Sloveniji, se vročitev dokumentov opravi z javnim naznanilom v skladu z zakonom, ki ureja splošni upravni postopek.

(5) Gospodarski subjekti z registrirano ali brez registrirane blagovne znamke, ki v svojem imenu vsebujejo kakršno koli neposredno ali posredno navajanje geografske označbe, njenega dela ali izpeljanke, ki so bili ustanovljeni ali registrirani pred zaščito geografske označbe na nivoju EU, lahko tako blagovno znamko uporabljali še naprej.  


36. člen
(sektorski razvoj in promocija) 

Z namenom oblikovanja in izvajanja strategije razvoja ter promocije v sektorju, se lahko ustanovi generično promocijsko telo.



VI. POGLAVJE
NADZOR NAD IZVAJANJEM DOLOČB TEGA ZAKONA 

37. člen
(inšpekcijski nadzor)

[bookmark: _Hlk187267991](1)	 Nadzor nad izvajanjem določb tega zakona, predpisov, izdanih na njegovi podlagi, in predpisov Evropske unije s področja grozdja, vina in drugih proizvodov vinske trte opravlja Inšpekcija za vinarstvo, ki deluje v okviru inšpektorata, pristojnega za kmetijstvo. Nadzor nad izvajanjem določb 6. in 13. člena tega zakona tudi kmetijska inšpekcija, v okviru inšpektorata, pristojnega za kmetijstvo.

(2) 	Ukrepe iz tega zakona odredijo vinarski inšpektor ali kmetijski inšpektor z odločbo v upravnem postopku. Pritožba ne zadrži izvršitve.


38. člen
(vinarski inšpektor)

(1)	 Vinarski inšpektor mora poleg pogojev po splošnih predpisih za delo v državni upravi in zakonu, ki ureja inšpekcijski nadzor, izpolnjevati še naslednje pogoje:
· imeti končan visokošolsko univerzitetno izobraževanje (prejšnje)/visokošolska univerzitetna izobrazba (prejšnja) oziroma specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) oziroma magistrsko izobraževanje (druga bolonjska stopnja)/magistrska izobrazba (druga bolonjska stopnja) s področja vinarstva, vinogradništva, živilskih ved ali drugih primerljivih kmetijskih ali biotehničnih ved; 
· imeti najmanj pet let delovnih izkušenj, od tega tri leta izkušenj  iz vinogradništva ter najmanj eno leto izkušenj v vinarstvu;
· imeti opravljen preizkus organoleptičnih sposobnosti iz 29. člena tega zakona ali ta preizkus opraviti v enem letu po sklenitvi delovnega razmerja.

(2)	 Oseba, ki vodi vinarsko inšpekcijo, mora izpolnjevati pogoje iz prve in tretje alineje prejšnjega odstavka ter imeti najmanj pet let izkušenj v vinogradništvu in vinarstvu.


39. člen
(pristojnosti inšpektorjev)

(1)	 Pri opravljanju inšpekcijskega nadzorstva ima vinarski inšpektor poleg pooblastil po drugih predpisih še naslednja pooblastila:
1. dostopati in pregledovati: vinograde, proizvodne obrate (kleti, polnilnice ipd.), skladišča, v katerih se skladiščijo grozdje, vino in drugi proizvodi vinske trte in enološka sredstva, stanovanjske prostore, v katerih se za promet namenjeni vino in drugi proizvodi vinske trte ali enološka sredstva pridelujejo ali skladiščijo, carinska skladišča v prisotnosti carinske službe, objekte, v katerih se grozdje, vino ali drugi proizvodi vinske trte prodajajo končnemu potrošniku;
2. pregledovati opremo za pridelavo in predelavo grozdja, vina in drugih proizvodov vinske trte ter opremo za točenje vina in drugih proizvodov vinske trte;
3. pregledovati grozdje, vino in druge proizvode vinske trte v proizvodnem obratu, prevoznem sredstvu, prometu, vključno s ponudbo končnemu potrošniku, enološka sredstva, embalažo za vino in druge proizvode vinske trte;
4. pregledovati označbe na embalaži, na promocijskih materialih in oglaševanje, laboratorijske izvide za vino in druge proizvode vinske trte, poročila pooblaščenih laboratorijev, listine in druge dokumente, ki spremljajo grozdje, vino in druge proizvode vinske trte, ter enološka sredstva namenjene za promet, register o prejemu in izdaji, podatke iz registra vina in registra kmetijskih gospodarstev ter drugo dokumentacijo o grozdju, vinu in drugih proizvodih vinske trte pri pridelovalcih, predelovalcih, polnilcih, prodajalcih, gostincih, uvoznikih in distributerjih.
5. nadzirati izvajanje dela pooblaščenih laboratorijev;
6. jemati na stroške lastnika vzorce grozdja, vina in drugih proizvodov vinske trte in enoloških sredstev ter jih dati v analizo;
7. organoleptično preizkusiti vino in druge proizvode vinske trte.

(2) Pri opravljanju inšpekcijskega nadzorstva ima kmetijski inšpektor poleg pooblastil po drugih predpisih tudi pooblastilo pregledovati vinograde in pregledovati vpis v register vina.


40. člen
(ukrepi inšpektorjev)

(1)	Pri opravljanju inšpekcijskega nadzora na podlagi tega zakona, predpisov, izdanih na njegovi podlagi, in predpisov Evropske unije, ki urejajo grozdje, vino in druge proizvode vinske trte, ter mednarodnih sporazumov, ki urejajo varstvo porekla in uporabo enoloških postopkov in sredstev v tretjih državah, lahko vinarski inšpektor:
1. prepove nove in ponovne zasaditve, če nima pridelovalec ustreznih dovoljenj;
2. prepove sajenje in odredi uničenje trsov, ki niso v trsnem izboru;
3. odredi pridelavo grozdja za namen predelave v vino in druge proizvode vinske trte,
4. preverja podatke v registru vina in primerja z dejanskim stanjem, odredi vpis, izbris ali ureditev podatkov; 
5. določi rok za ureditev stanja ali prepove opravljanje dejavnosti, če niso izpolnjeni predpisani pogoji o vpisu v register vina in storitvene polnilce glede prostorov, opreme ali strokovne usposobljenosti pri pridelovalcih, gostincih, trgovcih, storitvenih polnilcih, pooblaščenih laboratorijih, uvozniki, distributerjih in drugih, če niso v skladu s 13. členom;
6. izloči iz prometa, zapleni, odredi predelavo ali odredi ustrezno označitev vina in drugih proizvodov vinske trte, enoloških sredstev ter aromatiziranih vinskih proizvodov, če niso v skladu z 8., 11., 13., 14., 16., 25., 30., 31., 33. in 34. členom tega zakona;
7. prepove promet z vinom ali drugimi proizvodi vinske trte, ki ne izpolnjujejo predpisanih pogojev, ali prepove promet, če so bili pri pridelavi uporabljena sredstva in postopki, ki niso dovoljeni, ali so bili uporabljeni na nedovoljeni način;
8. izloči iz prometa, zapleni, odredi predelavo ali odredi ustrezno označitev aromatiziranih vinskih proizvodov, če niso v skladu z 22. členom tega zakona;
9. začasno, do pridobitve laboratorijskega izvida, prepove promet z vinom in drugimi proizvodi vinske trte, če sumi, da ne ustreza predpisanim pogojem;
10. izloči iz prometa vino in druge proizvode vinske trte, če niso v skladu z 23. in 24. členom tega zakona;
11. predloži vino in druge proizvode vinske trte v oceno pooblaščenim laboratorijem;
12.  predlaga ministrstvu odvzem imenovanja ali pooblastila pooblaščenim laboratorijem, če ta ne izpolnjuje pogojev za opravljanje dejavnosti ali ne izvaja nalog v skladu s predpisi ali pogodbo, po kateri se izvaja javno pooblastilo ali druge naloge;
13. prepove promet z vinom in drugimi proizvodi vinske trte ter aromatizirane vinske proizvode, če niso opremljeni z ustreznimi listinami v skladu s 33. členom tega zakona; 
14. prepove promet, če z oceno vina in drugih proizvodov vinske trte, ki niso pridelani v Republiki Sloveniji, ugotovi neustreznost za promet ali neidentičnost z listinami države pridelovalke v skladu z 33. členom tega zakona
15. odredi nadaljnjo nego ali uporabo vina z napako ali pomanjkljivega vina ali vina, ki ne ustreza predpisani kakovosti, če je napaka, pomanjkljivost ali neustrezna kakovost takšna, da to omogoča v skladu z 34. členom tega zakona;
16. prepove zavajajoče poslovne prakse v skladu z 35. členom tega zakona;
17. izvede postopke v skladu z zakonom, ki ureja prekrške, ali prijavi kaznivo dejanje.

(2)	Pri opravljanju inšpekcijskega nadzorstva lahko kmetijski inšpektor poleg ukrepov, določenih s splošnimi predpisi o inšpekcijah:
1. prepove nove in ponovne zasaditve, če nima pridelovalec ustreznih dovoljenj;
2. preverja škodo po naravnih nesrečah;
3. odredi pridelavo grozdja za namen vina in drugih proizvodov vinske trte,
4. preverja podatke v registru vina z dejanskim stanjem, odredi vpis, izbris ali ureditev podatkov. 


41. člen
(pristojnost policije)

(1)	Pri opravljanju inšpekcijskega nadzora v skladu s tem zakonom nad prevozom grozdja, vina in drugih proizvodov vinske trte policija glede na svoje pristojnosti zagotavlja pomoč vinarskemu inšpektorju.
(2)	Če pristojni inšpektor pri opravljanju svojih nalog in izvajanju ukrepov naleti na fizični odpor, ali na oviranje, ali če tak odpor in oviranje utemeljeno pričakuje, lahko zahteva pomoč policije.


VII. POGLAVJE
KAZENSKE DOLOČBE

42. člen
(kršitelji)

[bookmark: _Hlk187322120](1)	Pri določanju višine globe se upoštevajo določila za najmanjšega pridelovalca, manjšega pridelovalca, srednje velikega pridelovalca in velikega pridelovalca. 

(2)	Pri določanju obsega pridelave iz prejšnjega odstavka se upošteva zadnje stanje vpisa površin vinogradov v register vina, pri pridelku pa zadnje triletno povprečje pridelka grozdja ali vina, in če tega podatka ni pa se upošteva podatek za zadnje leto. Če se podatki v registru vina ne ujemajo z dejanskim stanjem, kar ugotovi vinarski inšpektor, je pridelovalec razvrščen na podlagi ugotovljenega stanja.

(3)	Če pridelovalec ni vpisan v register vina in se ukvarja s pridelavo ali prometom grozdja, vina in drugih proizvodov vinske trte ali enoloških sredstev kot pravna oseba ali samostojni podjetnik posameznik, se pri določanju višine globe šteje za velikega pridelovalca.

(4)	Za razvrstitev pridelovalca po velikosti zaradi določitve višine globe iz prvega odstavka tega člena se pri več razpoložljivih podatkih, po katerih je razvrščen (površina vinograda, količina pridelanega grozdja ali vina), upošteva tisti, ki uvršča pridelovalca ali drugo osebo iz tretjega in četrtega odstavka tega člena v skupino z nižjo globo za kršitev.


43. člen
(prekrški)


(1) Z globo od 2.800 eurov do 28.000 eurov se za prekršek kaznuje velik pridelovalec, ki opravlja svojo dejavnost kot pravna oseba ali samostojni podjetnik posameznik:
1. če pridela grozdje, namenjeno pridelavi vina ali drugih proizvodov vinske trte, zunaj vinorodnih območjih iz 4. člena tega zakona, razen če pridela grozdje, namenjeno pridelavi vina ali drugih proizvodov vinske trte za lastno uporabo;
2. če vinograd nima dovoljenja za zasaditev vinske trte v skladu s 6. členom tega zakona;
3. če na pridelovalnem območju RS sadi za namen pridelave vina in drugih proizvodov vinske trte in sorta vinske trte ni vključena v trsni izbor, kot določa 8. člen tega zakona; 
4. č) če na pridelovalnem območju RS ne prideluje grozdja za namen pridelave vina in drugih proizvodov vinske trte v skladu z 9. členom tega zakona;
5. če se s pridelavo vina in drugih proizvodov vinske trte ukvarja pridelovalec, ki ne izpolnjuje pogojev prvega in tretjega odstavka 10. člena tega zakona; 
6. če izvaja nedovoljene enološke postopke iz četrtega odstavka 10. člena tega zakona;  
7. če uporablja enološka sredstva v nasprotju z 11. členom tega zakona; 
8. če se ukvarja z izvedbo poskusno uporabo novih enoloških postopkov iz 12. člena tega zakona brez odobritve ministrstva;
9. če ne priglasi podatkov v register vina, kot to določa peti odstavek 13. člena tega zakona;
10. če ne vodi registra o prejemu in izdaji v skladu z 14. členom tega zakona; 
11. če uporablja tradicionalne izraze v nasprotju s 16. členom tega zakona;
12. če aromatizirani vinski proizvodi ne izpolnjujejo zahtev iz 22. in 24. člena tega zakona;
13. če da v promet vino in druge proizvode vinske trte, ki je v nasprotju z 23. členom tega zakona;
14. če komisija za organoleptično ocenjevanje vina in drugih proizvodov vinske trte ne deluje v skladu s 27. členom tega zakona;
15. če se da v promet vino in druge proizvode vinske trte označene v nasprotju z 30. in 31. členom tega zakona;
16. če se da v promet vino in druge proizvode vinske trte v nasprotju z 33. členom tega zakona;
17. če da v promet vino in druge proizvode vinske trte, ki so prepovedani v 34. členu tega zakona;
18. če označuje, oglašuje oziroma trži vino in druge proizvode vinske trte na način da zavaja potrošnika glede resničnosti navedb, kot določa 35. člen tega zakona.


(2) Z globo do 250 eurov se za prekršek iz prejšnjega odstavka kaznuje tudi odgovorna oseba velikega pridelovalca, ki je pravna oseba ali samostojni podjetnik posameznik ali pooblaščeni laboratorij.

(3) [bookmark: _Hlk193454811]Z globo od 1.570 eurov do 5.000 eurov se za prekršek iz prvega odstavka tega člena kaznuje veliki pridelovalec, ki prideluje grozdje, vino ali druge proizvode vinske trte kot fizična oseba.

(4) Z globo od 1.570 eurov do 15.700 eurov se za prekršek iz prvega odstavka tega člena kaznuje srednje velik pridelovalec, ki opravlja dejavnost kot pravna oseba ali samostojni podjetnik posameznik.

(5) Z globo do 200 eurov se za prekršek iz prvega odstavka tega člena kaznuje odgovorna oseba srednje velikega pridelovalca, ki je pravna oseba ali samostojni podjetnik posameznik.

(6) Z globo od 1.125 eurov do 5.000 eurov se za prekršek iz prvega odstavka tega člena kaznuje srednje velik pridelovalec, ki prideluje grozdje, vino ali druge proizvode vinske trte kot fizična oseba.

(7) Z globo od 1.125 eurov do 11.250 eurov se za prekršek iz prvega odstavka tega člena kaznuje manjši pridelovalec, ki prideluje grozdje, vino ali druge proizvode vinske trte kot pravna oseba ali samostojni podjetnik posameznik.

(8) Z globo do 150 eurov se za prekršek iz prvega odstavka tega člena kaznuje odgovorna oseba manjšega pridelovalca, ki je pravna oseba, odgovorna oseba manjšega pridelovalca, ki je samostojni podjetnik posameznik.

(9) Z globo od 650 eurov do 5.000 eurov se za prekršek iz prvega odstavka tega člena kaznuje manjši pridelovalec, ki prideluje grozdje, vino ali druge proizvode vinske trte kot fizična oseba.

(10) Z globo od 100 eurov do 1.000 eurov se za prekršek iz prvega odstavka tega člena kaznuje najmanjši pridelovalec, ki prideluje grozdje, vino ali druge proizvode vinske trte kot pravna oseba ali samostojni podjetnik posameznik.

(11) Z globo do 50 eurov se za prekršek iz prvega odstavka tega člena kaznuje odgovorna oseba najmanjšega pridelovalca, ki je pravna oseba, odgovorna oseba manjšega pridelovalca, ki je samostojni podjetnik posameznik.

(12) Z globo od 40 eurov do 400 eurov se za prekršek iz prvega odstavka tega člena kaznuje najmanjši pridelovalec, ki prideluje grozdje, vino ali druge proizvode vinske trte kot fizična oseba.



44. člen
(izrek globe)

Za prekrške iz tega zakona se sme v hitrem postopku izreči globa tudi v znesku, ki je višji od najnižje predpisane globe, določene s tem zakonom.

VIII. POGLAVJE
KONČNI DOLOČBI

45.
(prenehanje veljavnosti)

Z dnem uveljavitve tega zakona preneha veljati Zakon o vinu (Uradni list RS, št. 105/06, 72/11, 90/12 – ZdZPVHVVR, 111/13 in 27/17 – ZKme-1D).



46.
(začetek veljavnosti)

Ta zakon začne veljati petnajsti dan po objavi v Uradnem listu Republike Slovenije.


